24PES-16

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Ángel Ansa Echegaray jaunak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

Honako hauek ziren Unibertsitateko, Berrikuntzako eta Eraldaketa Digitaleko Departamentuak 2022ko ekainean ezarri zituen mugarriak:

1.- 3D antena bat jartzea, Nasertic-ek utziko diguna, Nafarroan ditugun 100 telekomunikazio-zentroen erabilgarritasunari buruzko erakustaldi bat egiteko; zentro horiek telebista, irratia, telefonia eta larrialdi-seinaleak transmititzen dituzte, besteak beste.

2.- DTZ birtual bat instalatzea, aspaldi erakusten duguna aurkezpen formal batean, eskaera egiten zaigunean.

3.- Bilerak, aurkezpenak eta *demo*ak egiten jarraitzea, administrazioak, enpresek, antolakundeek eta abar halakorik eskatzen dutenean. Gune bizi bat da.

4.- Prestakuntza-gelak sortzeko aukera aintzat hartzea.

5.- Artekari izan nahiko genuke (behialako estekak ziren modu bertsuan), nahi duten Nafarroako administrazioek haienganako sarbidea jar dezaten gure metabertsotik abiatuta.

Zertan da mugarri horietako bakoitza?

Iruñean, 2024ko urtarrilaren 16an

Foru parlamentaria: Ángel Ansa Echegaray